પરંતુ ચક્ર ફરે ત્યારે ફરી મૂળ સ્થિતિએ પાછું ફરે છે. થયું એવું કે વાહનો બહુ વધી ગયાં. ટ્રાફિક જામ થવા લાગ્યો. પેટ્રોલ-ડીઝલ-સીએનજી વગેરેના ભાવો વધવા લાગ્યા. અધૂરામાં પૂરું વજન પણ વધવા લાગ્યું. આથી હવે વિશ્વને ફરીથી સાઇકલનું મહત્ત્વ સમજાઈ રહ્યું છે. સાઇકલ ચલાવવામાં ટાયરમાં હવા પૂરાવવા સિવાય કોઈ ખર્ચ થતો નથી. ઉપરાંત, તેને પાર્ક કરવા માટે ખાસ જગ્યા જોઈતી નથી. ટ્રાફિકમાં પણ નાની એવી જગ્યામાં સાઇકલ સરળતાથી નીકળી જાય છે. તેથી ઝડપથી પહોંચી શકાય છે.